CELEX: 32017R1794
Language: da
Date: 2017-10-05 00:00:00
Title: Kommissionens gennemførelsesforordning (EU) 2017/1794 af 5. oktober 2017 om fastsættelse for bogføringsåret 2018 for EGFL af de rentesatser, der skal anvendes ved beregningen af finansieringsomkostninger i forbindelse med opkøb, oplagring og afsætning af interventionsprodukter

6.10.2017   
            
            
               DA
            
            
               Den Europæiske Unions Tidende
            
            
               L 258/22
            
         KOMMISSIONENS GENNEMFØRELSESFORORDNING (EU) 2017/1794
   af 5. oktober 2017
   om fastsættelse for bogføringsåret 2018 for EGFL af de rentesatser, der skal anvendes ved beregningen af finansieringsomkostninger i forbindelse med opkøb, oplagring og afsætning af interventionsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 20, stk. 1 og 4,
   efter høring af Komitéen for Landbrugsfondene, og
   ud fra følgende betragtninger:
   
               (1)
            
            
               I artikel 3, stk. 1, litra a), i Kommissionens delegerede forordning (EU) nr. 906/2014 (2) er det fastsat, at de finansieringsomkostninger, som medlemsstaterne afholder, når de stiller midler til rådighed til opkøb af produkter, skal fastsættes i overensstemmelse med de beregningsregler, der er fastsat i bilag I til nævnte forordning.
            
         
               (2)
            
            
               Ifølge punkt I.1 i bilag I til delegeret forordning (EU) nr. 906/2014 beregnes de pågældende finansielle omkostninger på grundlag af en ensartet rentesats for EU, som Kommissionen fastsætter i begyndelsen af hvert bogføringsår. Denne rentesats svarer til gennemsnittet af Euribor-terminsrentesatserne for tre- og tolvmånederslån, der blev registreret i den af Kommissionen fastsatte referenceperiode på seks måneder, som går forud for medlemsstaternes indgivelse af den meddelelse, der er fastsat krav om i første afsnit i punkt I.2 i nævnte bilag, idet der tildeles dem et vægtgrundlag på henholdsvis en tredjedel og to tredjedele.
            
         
               (3)
            
            
               Med henblik på fastlæggelse af de rentesatser, der skal anvendes for et bogføringsår, fastsættes det i første afsnit i punkt I.2 i bilag I til delegeret forordning (EU) nr. 906/2014, at medlemsstaterne efter anmodning fra Kommissionen skal give meddelelse om den gennemsnitlige rente, som de rent faktisk har betalt i den i punkt I.1 i nævnte bilag omhandlede referenceperiode, inden udløbet af den frist, der er angivet i anmodningen.
            
         
               (4)
            
            
               Hvis en medlemsstat, jf. andet afsnit i punkt I.2 i bilag I til delegeret forordning (EU) nr. 906/2014, ikke har indgivet en meddelelse i den form og inden udløbet af den frist, der er angivet i første afsnit i nævnte punkt, anses denne medlemsstats rentesats for at være 0 %. Hvis en medlemsstat erklærer, at den ikke har afholdt renteomkostninger, fordi den i referenceperioden ikke havde landbrugsprodukter i offentlig oplagring, fastsætter Kommissionen nævnte rentesats i overensstemmelse med tredje afsnit i nævnte punkt.
            
         
               (5)
            
            
               I overensstemmelse med punkt I.3 i bilag I til delegeret forordning (EU) nr. 906/2014 skal den rentesats, som er fastlagt på grundlag af punkt I.2 i nævnte bilag, sammenholdes med den ensartede rentesats, som er fastsat på grundlag af punkt I.1 i nævnte bilag. Den rentesats, som fastsættes for hver medlemsstat, skal være den laveste af disse to rentesatser. For så vidt angår godtgørelse af medlemsstaternes udgifter kan negative rentesatser imidlertid ikke tages i betragtning.
            
         
               (6)
            
            
               Rentesatserne for bogføringsåret 2018 for EGFL bør fastsættes under hensyntagen til ovenstående faktorer.
            
         
               (7)
            
            
               For at undgå et juridisk tomrum med hensyn til den rentesats, der skal anvendes ved beregningen af finansieringsomkostninger i forbindelse med interventionsforanstaltninger, er det hensigtsmæssigt, at den nye sats anvendes med tilbagevirkende kraft fra den 1. oktober 2017 —
            
         VEDTAGET DENNE FORORDNING:
   Artikel 1
   For udgifterne til de finansielle omkostninger for de af medlemsstaterne tilvejebragte midler til opkøb af interventionsprodukter, som skal bogføres i bogføringsåret 2018 for Den Europæiske Garantifond for Landbruget (EGFL), fastsættes rentesatserne i bilag I til delegeret forordning (EU) nr. 906/2014 i henhold til artikel 3, stk. 1, litra a), i nævnte forordning til 0 %.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den finder anvendelse fra den 1. oktober 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. oktober 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 549.
   
      (2)  Kommissionens delegerede forordning (EU) nr. 906/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår offentlige interventionsudgifter (EUT L 255 af 28.8.2014, s. 1).